
ТАЛДАМАЛЫҚ АНЫҚТАМА
Еңбек ауылдық округі әкімі аппаратының «Аққошқар ауылдық мәдениет Үйі» коммуналдық мемлекеттік қазыналық кәсіпорнының қызметіне жүргізілген сыбайлас жемқорлық тәуекелдерін ішкі талдау нәтижелері бойынша 

Еңбек ауылы                                                                                31 тамыз 2026 жыл

КІРІСПЕ БӨЛІМІ:
1. Еңбек ауылдық округі әкімі аппаратының «Аққошқар ауылдық мәдениет Үйі» коммуналдық мемлекеттік қазыналық кәсіпорнының (бұдан әрі – Кәсіпорын) қызметі сыбайлас жемқорлық тәуекелдеріне ішкі талдау объектісі болып табылады.
2. Сыбайлас жемқорлық тәуекелдеріне ішкі талдау Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы №12 бұйрығымен бекітілген Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес жүргізілді.
3. Сыбайлас жемқорлық тәуекелдеріне ішкі талдауды «Аққошқар ауылдық мәдениет Үйі» КМҚ  кәсіпорны басшысының 2026 жылғы 27 шілдедегі №19  бұйрығымен құрылған төмендегі  құрамдағы жұмыс тобы  жүргізді: 

Жарылқасын  Жомарт 
Талапұлы                        -  кәсіпорын  басшысы, топ жетекшісі;               
Аяпова  Бахит  
Курмангалиевна            -  кәсіпорын әдіскері, топ мүшесі;
Көлбаева Алтынай  
Әділжанқызы                 - мәдени ұйымдастырушы , топ мүшесі;
Тулешова  Ляззат 
Мулдабековна                - кәсіпорын есепшісі, топ мүшесі.    

4. Сыбайлас жемқорлық тәуекелдеріне ішкі 03.08.-31.08.2026 жыл аралығында жүргізілді.
	5. Сыбайлас жемқорлық тәуекелдерін ішкі талдаумен 2025 жылдың сәуір айы - 2026 жылдың  шілде айы аралығындағы кезең қамтылды.
	6. Кәсіпорынның басшысы Ж.Жарылқасынға сыбайлас жемқорлық тәуекелдеріне ішкі талдау жүргізу және жұмыс нәтижелері үшін басшылық, үйлестіру және жауапкершілік жүктелді.

СИПАТТАМА БӨЛІМІ:
І.Талдау келесі бағыттар бойынша жүргізілді:
1) Кәсіпорынның қызметін қозғайтын нормативтік құқықтық актілерде сыбайлас жемқорлық тәуекелдерін анықтау;
2) Кәсіпорынның ұйымдастырушылық-басқарушылық қызметіндегі сыбайлас жемқорлық тәуекелдерін анықтау.
Талданатын объект туралы мәліметтер:
Кәсіпорын қызметінің басты міндеті мәдениет саласында қызмет көрсету болып табылады. Көрсетілген мақсатты іске асыру үшін кәсіпорын келесі қызмет түрлерін жүзеге асырады:
- Қазақстан Республикасында аталып өтетін мерекелерді, концерттерді, фестиваль-конкурстарды, байқауларды, халықтық қолданбалы және бейнелеу өнерілерінің көрмесін ұйымдастыру;
- Семинарлар, конференциялар, көрмелер, және облыстық мәдениет саласындағы даму нысандарын ұйымдастыру;
- Аймақтық, облыстық, республикалық және халықаралық конкурстарға, фестивальдарға қатысу арқылы халық шығармашылығының үздік ұжымдарын насихаттау;
- Мәдени-демалыс қызмет орталығы саласында ұлттық мәдениеттің дамуына және сақталуына бағытталған әр түрлі мәдени акциялар, бағдарламалар мен инновациялық жобаларды қолдау.
	Мекенжайы: Жалағаш ауданы, Еңбек  ауылдық округі,Аққошқар ауылдық мәдениет Үйі,Т.Дәуітбаев  көшесі, №7

ІІ. Кәсіпорынның қызметінде, оны ұйымдастыру-басқару қызметін реттейтін құқықтық актілер мен ішкі құжаттарда сыбайлас жемқорлық тәуекелдерін анықтау.
Сыбайлас жемқорлық тәуекелдерін ішкі талдау жұмыс тобы кодекстерді, заңдарды, нормативтік құқықтық актілерді, кәсіпорын өз қызметінде басшылыққа алатын құқықтық актілерді зерделеді.
- Қазақстан Республикасының Конституциясы;
- Қазақстан Республикасының Еңбек Кодексі;
- Қазақстан Республикасының Бюджет кодексі;
	- Қазақстан Республикасының Салық кодексі;
	- «Мемлекеттік мүлік туралы» Қазақстан Республикасының 2011 жылғы 1 наурыздағы №413-IV Заңы;
	- «Сыбайлас жемқорлыққа қарсы іс-қимыл туралы» 2015 жылғы 18 қарашадағы Заңы; 
- Қазақстан Республикасының «Мәдениет туралы» Заңы;
- Қазақстан Республикасы Әкімшілік рәсімдік-процестік кодексі (Қазақстан Республикасының 2020 жылғы 29 маусымдағы №350-VI Кодексі);
	- Қазақстан Республикасының Азаматтық кодексi;
- «Қазақстан Республикасындағы жергілікті мемлекеттік басқару және 
өзін-өзі басқару туралы» Қазақстан Республикасының Заңы;
- «Арал өңіріндегі экологиялық қасірет салдарынан зардап шеккен азаматтарды әлеуметтік қорғау туралы» Қазақстан Республикасының 1992 жылғы 30 маусымдағы Заңы;
- «Ұлттық стандарттарға сәйкес келмейтін Қазақстан Республикасының Мемлекеттік  Туын, мемлекеттік Елтаңбасын  ауыстыру  және  жою  қағидаларын  бекіту  туралы»  Қазақстан Республикасы Мәдениет және спорт министрінің 2023 жылғы 8 маусымдағы №137 бұйрығы; 
- «Қазақстан Республикасының шегінде мемлекеттік бюджет қаражаты есебінен ұсталатын мемлекеттік мекемелер қызметкерлерінің, сондай-ақ Қазақстан Республикасы Парламенті депутаттарының қызметтік іссапарлары туралы қағидаларды бекіту туралы» Қазақстан Республикасы Үкіметінің 2000 жылғы 22 қыркүйектегі №1428 қаулысы; 
- «Азаматтық қызметшілерге, мемлекеттік бюджет қаражаты есебінен ұсталатын ұйымдар қызметкерлеріне, қазыналық кәсіпорындар қызметкерлеріне еңбекақы төлеу жүйесі туралы» Қазақстан Республикасы Үкіметінің 2015 жылғы 31 желтоқсандағы №1193 қаулысы; 
- «Бюджет қаражаты есебінен, оның ішінде Шет мемлекеттерге қызметтік                  іс-сапарларға арналған шығыстарды өтеу қағидаларын бекіту туралы» Қазақстан Республикасы Үкіметінің 2018 жылғы 11 мамырдағы №256 қаулысы.
НҚА зерделеу нәтижесінде оларды сәйкесіздіктер мен сыбайлас жемқорлық тәуекелдер тудыратын деректер анықталмады.  

ІІІ. Персоналды басқару, оның ішінде сыбайлас жемқорлық тәуекелдеріне шалдыққан лауазымдарды айқындау.
3.1. Кадрлық құрам бойынша:
2025 жылы жүргізілген ішкі талдау нәтижесімен:
2025 жылдың қорытындысымен Еңбек ауылдық округі әкімі аппаратының «Аққошқар ауылдық мәдениет Үйі» КМҚ кәсіпорнында қызметкерлер саны – 11
бірлікті құрайды, оның ішінде:
3 – шығармашылық қызметкерлер;
1 –есепші;
7 – кіші (тех) қызметкерлер.
2026 жылдың қаңтар-шілде  айына  жүргізілген ішкі талдау нәтижесімен:
Еңбек ауылдық округі әкімі аппаратының «Аққошқар ауылдық мәдениет Үйі» КМҚ кәсіпорнында қызметкерлер саны – 11 бірлікті құрайды, оның ішінде:
3 – шығармашылық қызметкерлер;
1 –есепші;
7 – кіші (тех) қызметкерлер.

Тәртіптік жауапкершілікке қатысты.
2025 жылдың сәуір айы – 2026 жылдың шілде айы аралығында Кәсіпорын қызметкерлеріне тәртіптік жазалар қолданылмаған.
Теріс себептермен жұмыстан шығарылған қызметкерлер жоқ. Кәсіпорында кәсіби біліктіліктерін көтеру бойынша қайта даярлау курстарына жіберу және санаттарын көтерудің кестесі мен уақыты сақталған. Еңбек тәртібін бұзушылық фактілері  тіркелмеген.

Талдау жүргізілу кезінде сыбайлас жемқорлыққа қарсы заң бұзғандығы үшін сотталған немесе қылмыстық іс жасағандарды жұмысқа қабылдау фактілері анықталмаған. 
2025 жылдың сәуір - 2026 жылдың шілде аралығында Кәсіпорында «Сыбайлас жемқорлыққа қарсы іс-қимыл туралы»  Қазақстан  Республикасы Заңымен белгіленген  шектеулерді сақтамау фактілері анықталған жоқ. 
	Сыбайлас жемқорлық тәуекелдеріне шалдыққан лауазымдар тізімі
	Сыбайлас жемқорлық тәуекеліне шалдыққан лауазым
	Сыбайлас жемқорлық тәуекелдері бар лауазымдық өкілеттіктер
	Сыбайлас
жемқорлық
тәуекелдері
	Сыбайлас
жемқорлық
тәуекелдерінің
деңгейі

	Кәсіпорын 
директоры
	Тәртіптік теріс қылықтың түрін анықтау
	 Қазақстан Республикасының Еңбек  кодексінің 64-бабына сәйкес тәртіптік теріс қылықтың түрлерін айқындап, нәтижесімен тәртіптік жаза қолдану көзделген.
Мәселен,  жұмыскер тәртіптік теріс қылық жасаған сәтте алынбаған тәртіптік жазасы болса, заңнама талаптарына сәйкес қатаң жазалар қолдану көрсетілген. Алайда, бұл талапты қасақана немесе абайсыздан есепке алмаған жағдайда қызметкерге жеңіл тәртіптік жаза қолдануға мүмкіндік туындайды
	төмен




ІV.Мүдделер қақтығысын реттеу.
2025 жылдың сәуір айы - 2026 жылдың шілде айы аралығында Кәсіпорында мүдделер қақтығысы орын алмаған.
	
	V. Мемлекеттік қызметтер көрсету.
	Кәсіпорынмен мемлекеттік қызметтер көрсетілмейді.

VІ. Рұқсат беру функцияларын іске асыру.
Кәсіпорынмен рұқсат беру функциясы жүзеге асырылмайды.

VІІ. Бақылау функцияларын жүзеге асыру:
Кәсіпорынмен бақылау функцияларын жүзеге асырылмайды.

VІІІ.Бюджет және қаржы қаражатын игеру және бөлу.
- 2025 жылы бөлінгені –44982,0 мың теңге , игерілу пайызы 100%.
- 2026 жылға –45465,0мың теңге қарастырылған
ІХ. Жеке және заңды тұлғалармен шарттар жасасу.
	-  2025 жылдың сәуір – желтоқсан аралығында  – 28 шарт;
	-  2026 жылдың қаңтар- шілде аралығында – 17 шарт жасасты.

Х. Ақпараттық жүйелерді әзірлеу және пайдалану.
Кәсіпорында 2026 жылы ақпараттық жүйе әзірленбеген және ақпараттық жүйелер ауылдық округі әкімі аппараты арқылы жүзеге асырылады.
ХІ. Аққошқар  ауылдық мәдениет Үйі  ұйымдастырушылық – басқару қызметінен туындайтын өзге де мәселелер.
11.1. Жалпы құжат айналымы:
-  2025 жылдың сәуір – желтоқсан аралығында жалпы құжат саны – 56 (кіріс-35, шығыс-21).  Кәсіпорын басшысы –  36 бұйрық шығарды. 
- 2026 жылдың қаңтар-шілде  айларында жалпы құжат саны – 41 (кіріс-22, шығыс-19). Арыз-шағымдар түскен жоқ. Кәсіпорын басшысы – 30 бұйрық шығарды.
Өтініштер бойынша:
	2025 жылдың сәуір – желтоқсан аралығында өтініштер түскен жоқ
          2026 жылдың  қаңтар-шілде аралығында өтініштер түскен жоқ

	11.2.Сыбайлас жемқорлыққа қарсы мәдениет қалыптастыру бойынша:	Кәсіпорында 2026  жылдың 13  наурызында «Адал адам – жарқын болашақ кепілі» және  12 маусымында «Жемқорлықсыз қоғам - ұлттың жарқын келешегі» атты дөңгелек үстелдер ұйымдастырылып, өткізілді. Іс-шара барысында қатысушылар сыбайлас жемқорлықтың қоғамға тигізер кері әсері, оның алдын алу жолдары және қоғамда адалдық пен әділдік құндылықтарын қалыптастыру туралы өз ой-пікірлерімен бөлісті. Дөңгелек үстелдің басты мақсаты – тұрғындар арасында сыбайлас жемқорлыққа қарсы мәдениетті қалыптастыру, адалдық пен парасаттылықты насихаттау болды.
Талдау нәтижесінде Кәсіпорын қызметінде қолданылатын нормативтік-құқықтық актілерде және ұйымдастырушылық-басқарушылық қызметіндегі сыбайлас жемқорлық тәуекелдерін тудыратын сәйкестіктерді жою бойынша
ҰСЫНЫМДАР:
	1. Сыбайлас жемқорлық тәуекелдерін жою бойынша:
	1.1. «Сыбайлас жемқорлыққа қарсы іс-қимыл туралы» Қазақстан Республикасы Заңының талаптарын сақтау мақсатында құқықтық оқытулар, іс-шаралар ұйымдастыру.
          1.2. Қызмет барысында туындайтын сыйбайлас жемқорлық тәуекелдерін дер кезінде  анықтап, жою бойынша тиісті шаралар қабылдау.
          1.3. Қолданыстағы нормативтік құқықтық актілерге тұрақты түрде зерделеу жүргізіп, сыбайлас жемқорлық тәуекелдерін тудыратын сәйкессіздіктерді анықтау.
          2. Сыбайлас жемқорлық құқық бұзушылықтар жасауға ықпал ететін себептер мен жағдайларды жою жөніндегі іс-шаралар жоспарын құру.

«КЕЛІСІЛДІ»

                        Кәсіпорын басшысы                                    Ж. Жарылқасын 

                                             Әдіскер                                       Б. Аяпова

                Мәдени ұйымдастырушы                                   А. Көлбаева
Қарау және тиісті шаралар қабылдау үшін ұсынылды:
	

    Кәсіпорын басшысы	                                      Ж. Жарылқасын 

